Source: https://www.kohtla-jarve.ee/uldinfo/-/asset_publisher/yHF2nEC4jXta/content/uhissoidukipeatuste-kohanimede-muutmise-eelteade?redirect=https%3A%2F%2Fwww.kohtla-jarve.ee%2Fuldinfo%3Fp_p_id%3D101_INSTANCE_yHF2nEC4jXta%26p_p_lifecycle%3D0%26p_p_state%3Dnormal%26p_p_mode%3Dview%26p_p_col_id%3Dcolumn-2%26p_p_col_count%3D1
Timestamp: 2020-02-26 04:46:01+00:00

Document:
Ühissõidukipeatuste kohanimede muutmise eelteade - Üldinfo - Kohtla-Järve Linnavalitsus
Ühissõidukipeatuste kohanimede muutmise eelteade
Vastavalt kohanimeseaduse § 6 lõikele 8 avalikustab Kohtla-Järve Linnavalitsus kohanime muutmise korralduse eelnõu, millega muudetakse Kohtla-Järve linna Ahtme linnaosas ja Järve linnaosas asuvate ühissõidukipeatuste uuteks nimedeks:
1. Keskhaigla (olemasolev nimi - Puru haigla)
2. Tervise (olemasolev nimi – Puru polikliinik)
3. Ravi (olemasolev nimi – Polikliinik)
Eelnõude kohta on võimalik teha kirjalikke põhjendatud ettepanekuid 28.veebruarini 2020. a.
Ettepanekud saata linnavalitsuse aadressil: 30395, Keskallee 19, Kohtla-Järve või e-posti kaudu: linnavalitsus@kjlv.ee; alexandra.muttanen@kjlv.ee
Kohanime muutmise eelnõu
Kohtla-Järve märts 2020 nr
Ühissõidukipeatustel kohanimede muutmine
Kohtla-Järve Linnavalitsus võttis vastu 20. oktoobril 2015. a korralduse nr 825 „Ühissõidukipeatuste kohanimede määramine".
Sihtasutus Ida-Viru Keskhaigla (edaspidi keskhaigla) juhatuse esimees Tarmo Bakler esitas 28. novembril 2019. a kirja nr 7.1-2/2878 (registreeritud Kohtla-Järve Linnavalitsuse dokumendiregistris 28. novembril 2019 a. numbri 2-5.20/3632 all) ettepanekuga ühissõidukite peatuste kohanimede muutmiseks. Ühissõidukite peatused asuvad keskhaigla territooriumi vahetus läheduses ning peatuste asukohad on näidatud lisas.
Sihtasutus Ida-Viru Keskhaigla oli moodustatud 7. mail 2003. a Kohtla-Järve Linnavolikogu määrusega nr 16 „SA Kohtla-Järve Haigla ja SA Puru Haigla ühinemine". Kohanimeseaduse § 7 lõike 2 punkti 3 kohaselt ametlikku kohanime võib muuta, kui nimeobjekti või planeeringu muutumise tõttu on kasutusel olev kohanimi eksitav või kui kasutusel olev kohanimi ja nimeobjekti ruumikuju ei taga üheselt mõistetavust. Seega ei eksisteeri juba pikemat aega sellist asutust nagu Puru haigla. Ühissõidukipeatuste kohanimed on antud hetkel eksitavad.
Kohtla-Järve Linnavalitsuse nimekomisjon (edaspidi nimekomisjon) vaatas 30. detsembril 2019. a läbi keskhaigla ettepaneku ühissõidukite peatuste kohanimede muutmiseks. Nimekomisjon arutas keskhaigla poolt saabunud ettepanekuid ja võeti vastu otsus vananenud ühissõidukipeatuste kohanimed Puru polikliinik ja Polikliinik ära muuta ning uued kohanimed määrata tänava nime järgi. Keskhaigla ettepanek oli nimetada Polikliinik ümber Järve tervisemajaks. Nimekomisjon antud ettepanekut ei toetanud.
Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 5 lõike 1 punkti 3, § 6 lõigete 1 ja 8, Kohtla-Järve Linnavolikogu 19. veebruari 2014. a määruse number 21 „Kohtla-Järve linna kohanimede määramise kord" § 3 lõike 7 punkti 3 ning Kohtla-Järve Linnavalitsuse nimekomisjoni 30. detsembri 2019. a protokolli number 15 alusel
1. Muuta Ahtme linnaosas asuvate ühissõidukipeatuste kohanimed Puru haigla (ÜTRIS peatuste koodid 4400598-1 ja 4400599-1) kohanimeks Keskhaigla.
2. Muuta Ahtme linnaosas asuva ühissõidukipeatuse kohanimi Puru polikliinik (ÜTRIS peatuse kood 4400908-1) kohanimeks Tervise.
3. Muuta Järve linnaosas asuva ühissõidukipeatuse kohanimi Polikliinik (ÜTRIS peatuse kood 4400575-1) kohanimeks Ravi.
4. Korraldus jõustab teatavakstegemisest.
Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtule Jõhvi kohtumajja halduskohtumenetluse seadustikus sätestatud korras.
Ljudmila Jantšenko Anna Generalova
Bussipeatuste asukohaskeem

References: § 6
 § 7
 § 30
 § 5
 § 6
 § 3